Akropolis Aten eo an akropolis (pe akropol) brudetañ er bed. Lech uhelañ kêr Aten eo, anezhañ ur roch plaen a sav 150 m uheloch eget ar mor, hag eno emañ ar savadurioù ha monumantoù pouezusañ savet en Henamzer. Akropoloù (pe akropoleis hervez ar gregach) a oa ivez e kêrioù arall en Hellaz, met alies e lavarer an Akropol hep mui dober anv eus hini Aten. Kekropia a veze graet anezhañ ivez, war-lerch Kekrops, an den-naer a oa kentañ roue Aten hervez ar vojenn.